OpenLLM-France/wikimedia huggingface dataset:
# Wesley Kreder

Wesley Kreder (Leiden, 4 de novembre de 1990) és un ciclista neerlandès, professional des del 2012 i fins al 2023. Els seus cosins Michel i Raymond també són ciclistes professionals.

## Palmarès

* 2008
** Vencedor d'una etapa del Trofeu Centre Morbihan
* 2012
** 1r al Tour de Vendée
* 2016
** Vencedor d'una etapa al Ster ZLM Toer

### Resultats al Giro d'Itàlia

* 2021. 128è de la classificació general
* 2022. 139è de la classificació general

## Referències

* ↑ «« Je me suis réveillé à l’hôpital » : Wesley Kreder, coureur de Cofidis et victime d’un accident cardiaque» (en francès). leparisien, 13-09-2023. [Consulta: 19 octubre 2023].

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Prenectarià

El Prenectarià és el període geològic lunar que va de fa 4.550 milions d'anys (la formació de la Lluna) fins fa 3.920 milions d'anys, quan un impacte meteòric formà el Mare Nectaris. Precedeix el període Nectarià. Les roques prenectarianes són rares en les mostres lunars; estan compostes majoritàriament de material dels altiplans lunars que ha estat intensament incinerat, fos i afectat tèrmicament per impactes posteriors, especialment durant el gran bombardeig tardà, que marcà l'inici aproximat del Nectarià.
L'anortosita és el tipus de roca més comú en estrats prenectarians, cosa que suggereix que les etapes inicials de la formació de l'escorça lunar tingué lloc per mitjà de la cristal·lització mineral d'un oceà global de magma.

## Relació amb l'escala geològica terrestre

Com que a la Terra no hi queda evidència del període comprès pel Nectarià a la Lluna, el Nectarià ha estat usat per almenys una obra científica notable com a subdivisió informal de l'eó Hadeà a la Terra.

## Vegeu també

* Origen de la vida
# Tsariovka

Tsariovka (en rus: Царёвка) és un poble del krai de Primórie, a l'Extrem Orient de Rússia, que en el cens del 2010 tenia 150 habitants.

## Referències

* ↑ Приморская государственная публичная библиотека: 120 лет со времени образования деревни Царёвка Arxivat 2008-01-17 a Wayback Machine.
# Patricia de las Heras Fernández

Patricia de las Heras Fernández (15 de juny de 1988) és una advocada i política espanyola. És llicenciada en dret per la Universitat de les Illes Balears. Va exercir l'advocacia i va treballar a la banca i com a funcionària al Consell de Formentera. Va ser diputada al Congrés dels Diputats per les Illes Balears a la XIV Legislatura. Actualment exerceix de diputada al Parlament de les Illes Balears on ha destacat per la seva catalanofòbia.

## Referències

* ↑ «Ficha de diputada: Patricia de las Heras». , 03-12-2019 [Consulta: 3 desembre 2019].
* ↑ «Fitxa de diputats del Parlament de les Illes Balears». .
* ↑ Moldes, Aleix. «Tres acords de govern amb l'extrema dreta contra el català». Ara, 07-08-2023. [Consulta: 30 gener 2024].
* ↑ Payeras, Miquel. «Vox exigeix la derogació a Balears de les lleis que fan vehicular el català a l'escola». El Temps, 28-01-2024. [Consulta: 30 gener 2024].
# Boophis madagascariensis

Boophis madagascariensis és una espècie de granota de la família dels mantèl·lids. És endèmica de l'est de Madagascar, on viu a altituds d'entre o i 1.750 msnm. Habita les selves pluvials verges o pertorbades, incloent-hi les plantacions de plàtans situades al costat de la selva. Està amenaçada per la destrucció del seu hàbitat com a resultat de l'agricultura de subsistència, la tala d'arbres, la producció de carbó vegetal, l'expansió invasiva dels eucaliptus, el pasturatge de ramats, els incendis provocats per mantenir les pastures i el creixement de les poblacions humanes. El seu nom específic, madagascariensis, significa 'malgaixa' en llatí.

## Referències

* ↑ Grup d'Especialistes en Amfibis de la Comissió de Supervivència de les Espècies de la UICn. «Boophis madagascariensis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. DOI: 10.2305/IUCN.UK.2016-1.RLTS.T49545913A67038125.en. [Consulta: 19 maig 2021].
# Sambuugiin Serchmaa

    En aquest nom mongol, el nom és «Serchmaa» i «Sambuugiin» és un patronímic, no pas un cognom.
Sambuugiin Serchmaa (mongol: Самбуугийн Сэрчмаа) (Ulaanbaatar, 21 de maig de 1982) és una cantant mongola. Va néixer el 21 de maig de 1982 i es va graduar a la Universitat Nacional de Mongòlia. Quan Serchmaa tenia 6 anys, va començar a tocar el violí i després va començar una carrera de cant. Serchmaa ha actuat a molts països com Xina, Corea del Sud, Japó, Rússia, Polònia, Estats Units d'Amèrica, Irlanda, i Regne Unit. Un dels àlbums que va enregistrar es diu Tsagaan Süünii Domog.

## Vida personal

Hi va haver rumors que Serchmaa estava casada i que després es va divorciar. No obstant això, en una entrevista amb el diari mongol Ödriin Sonin, ella nega completament el rumor. Serchmaa està casada amb un home de negocis de Mongòlia Interior.

## La seva vida a la Xina

Sovint actua a la Xina, especialment a Mongòlia Interior. El 2008 va ser convidada a actuar a la nit inaugural del Festival de la cançó popular de Guangxi, a Nanning. Des del 2005 fins al 2009, cada any va ser convidada a assistir al festival de la nit inaugural de Wang Zhaojun a Hohhot, i a la Gala del Festival de Primavera de la Televisió de Mongòlia Interior i altres representacions teatrals.
Va estudiar a la Universitat de Llengua i Cultura de Beijing, aprenent llengua xinesa i estudiant cursos de cultura xinesa. També cantava algunes cançons en xinès. Va celebrar el casament amb el seu marit xinès a l'hotel Beijing Shangri-La el dia de Cap d'Any del 2010.

## Discografia
### CD

* Gantskhan chiniikh (2001)
* Sally-1 (2003)
* Sally-2 (2005)
* Hairaasaa asuuya (2007)
* Making me crazy (2008)
* Tsagaan Süünii Domog (2008)

### DVD

* Süünii Ünertei Hangai (2010)

## Referències

* ↑ «Mongolia - Sri Lanka after the date of its beautiful song Mary» (en anglès). Docstoc.com.
* ↑ «С Сэрчмаа (S Serchmaa)» (en mongol). Factnews.mn. Arxivat de l'original el 2012-04-25. [Consulta: 25 setembre 2020].
* ↑ «S. Serchmaa: I did not marry my husband for his wealth, but his heart». Ubpost Mongol News. Arxivat de l'original el 2011-11-14. [Consulta: 25 setembre 2020].
* ↑ «绽放民族魅力「斯日其玛演唱会」「科尔沁民歌演唱会」12月11日、12日精彩上演 (Els dies 11 i 12 de desembre es van celebrar els concerts "Sriqima Concert" i "Korchin Folk Song Concert".)». Arxivat de l'original el 2016-01-26. [Consulta: 25 setembre 2020].
* ↑ «斯日其玛会唱汉语 (Sri Qima pot cantar xinès)». tieba-baudi.com.

## Enllaços externs

* Sambuugiin Serchmaa. «Video musical Эрх хонгор сэтгэл (Justícia)» (en mongol). YouTube.
# Spruce Grove

Spruce Grove és una ciutat de la província d'Alberta, Canadà, al veïnatge d'Edmonton. Com la veïna Stony Plain és envoltada pel comtat de Parkland.
Amb una població de 26.171 habitants, Spruce Grove és la 9a ciutat més gran d'Alberta. El teatre local és el Horizon Stage Performing Arts Centre, i el principal centre d'esbarjo el TransAlta Tri Leisure Centre. Es troba a 11 km a l'oest d'Edmonton. hi ha un gran nombre d'empreses a l'extrem oest que donen feina als habitants.
L'alcalde actual és Stuart Houston.
Jennifer Heil, l'acroaesquiadora que va guanyar la primera medalla d'or pel Canadà en els Jocs Olímpics d'Hivern de 2006 a Torí, Itàlia i medalla de plata als Jocs Olímpics d'Hivern de 2010 és de Spruce Grove, com Carla MacLeod, membre de la selecció canadenca d'hoquei sobre gel femení de 2010.

## Demografia

Segons el cens municipal de 2014 la ciutat de Spruce Grove tenia 29.526 habitants, un canvi d'un 198,0% sobre el cens municipal de 2010 que donà una població de 24.646.
En el cens del Canadà del 2011 la Ciutat de Spruce Grove tenia 26.171 habitants vivint en 9.619 d'un total de 10.105 habitatges, un canvi del 33,9% respecte a la població de 2006 que era de 19.541. Amb una superfície de 32,37 km² tenia una densitat de població de 808,5 h/km² en 2011.

## Història

Els colonitzadors arribaren a la zona pel 1879. Spruce Grove fou incorporat originàriament com a vila el 14 de març de 1907, però posteriorment fou dissolta el 30 d'agost de 1916. Spruce Grove fou reincorporada com a vila l'1 de gener de 1955, posteriorment com a poble l'1 de gener de 1971, i com a ciutat l'1 de març de 1986.

## Geografia

Spruce Grove es troba a la vora del centre geogràfic de la província, a 30 km del centre de la ciutat d'Edmonton i a 14 km dels límits de la ciutat d'Edmonton. Forma part de la Regió Edmonton Capital.

## Referències

* 1 2 «Population and dwelling counts, for Canada, provinces and territories, and census subdivisions (municipalities), 2011 and 2006 censuses». Statistics Canada, 08-02-2012. [Consulta: 8 febrer 2012].
* ↑ «2014 Municipal Census - Preliminary Results». City of Spruce Grove, 09-06-2014. Arxivat de l'original el 14 de juliol 2014. [Consulta: 7 juny 2014].
* ↑ «2011 Municipal Affairs Population List». Alberta Municipal Affairs, 05-10-2011. [Consulta: 5 desembre 2013].
* ↑ Lunan, Esther. As the roots grow : the history of Spruce Grove and district. Inter-Collegiate Press, 1979, p. 16. Arxivat 2016-03-04 a Wayback Machine.
* 1 2 Alberta Municipal Affairs. «Municipal Profile – City of Spruce Grove», 17-09-2010. [Consulta: 2 octubre 2010].
* ↑ The City of Spruce Grove. Location Arxivat 2011-07-19 a Wayback Machine.
# Galena (desambiguació)

«Galena» té aquests significats:
* Galena, mineral format per sulfur de plom
* Galena (Alaska), població dels Estats Units a l'estat d'Alaska
* Galena (Illinois), població dels Estats Units a l'estat d'Illinois
* Galena (Indiana), concentració de població designada pel cens dels Estats Units a l'estat d'Indiana
* Galena (Kansas), població dels Estats Units a l'estat de Kansas
* Galena (Missouri), població dels Estats Units a l'estat de Missouri
* Galena (Maryland), població dels Estats Units a l'estat de Maryland
* Galena (Ohio), població dels Estats Units a l'estat d'Ohio
# Zungaropsis multimaculatus

Zungaropsis multimaculatus és una espècie de peix de la família dels pimelòdids i de l'ordre dels siluriformes.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: riu Xingu (Brasil).

## Referències

* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lundberg, J.G. i M.W. Littmann, 2003. Pimelodidae (Long-whiskered catfishes). p. 432-446. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Psychoda cristula

Psychoda cristula és una espècie d'insecte dípter pertanyent a la família dels psicòdids.

## Descripció

* La femella fa 0,88 mm de llargària a les antenes, mentre que les ales li mesuren 1,57 de longitud i 0,62 d'amplada.
* Les antenes de la femella presenten 14 segments.
* El mascle no ha estat encara descrit.

## Distribució geogràfica

Es troba a les illes Filipines: Mindanao.

## Referències

* ↑ uBio (anglès)
* 1 2 3 Quate, L. W., 1965. A taxonomic study of Philippine Psychodidae (Diptera). Pacific Insects. 7: 815-902. Arxivat 2016-03-03 a Wayback Machine.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* ION (anglès)
# Tsarat de Polònia

El Tsarat de Polònia (en polonès: Kongresówka, Polònia del Congrés) o Regne de Polònia (en polonès: Królestwo Polskie. i en rus: Царство Польское, Tsárstva Pólskaye), també coneguda com la Polònia russa, va ser un estat, successor en gran part del Gran Ducat de Varsòvia després de la caiguda de Napoleó Bonaparte. Va ser creat al Congrés de Viena 1815 quan els vencedors de la «Santa Aliança» van compartir Polònia entre ells. El ducat de Poznań i la Prússia occidental van anar a Prússia, Galítsia va anar a l'Impreri Austrohongarés i Cracòvia va esdevenir ciutat lliure. Hi coexistien contrades de llengua polonesa, lituana, belarussa, rutena i ucraïnesa.
Formava una unió personal entre aquesta part de Polònia i l'Imperi Rus. Nicolau I de Rússia va limitar les llibertats vigents que estaven protegides per la monarquia constitucional de la Polònia del Congré provocant la revolta polonesa del 1830 començada el novembre d'aquell any. Durant la sublevació polonesa fins i tot el Parlament polonès deposà Nicolau com a Rei del país. En tot cas, el Tsar rus reaccionà enviant l'exèrcit encapçalat per Ivan Paskevich i reprimí ferotgement la revolta acabant finalment el 1831 a la que li seguí una forta repressió: es derogava la Constitució polonesa, es perseguia el catòlics i Polònia es convertí en una província més de l'Imperi Rus amb el nom de Terra del Vístula, en rus Privislinsky krai (Привислинский край). Al llarg del segle la vinculació del Tsarat amb l'Imperi va augmentar gradualment fins que el 1867, després dels aixecaments polonesos, que havien començat el 1863, va ser annexionat com una part més d'aquell imperi.
El 1915, en el marc de la Primera Guerra Mundial i durant l'ocupació alemanya i austrohongaresa, el Tsarat serà substituït per una Regència del Regne de Polònia.
El territori del Tsarat correspon als voivodats de Lublin, Łódź, Masovia, Podlàsia i Świętokrzyskie i la Regió de Kalisz.
Al Tsarat hi van néixer Marie Curie (nom de naixement Maria Skłodowska) i Frederic Chopin.

## Nom

Encara que el nom oficial de l'estat era el de Regne de Polònia, molt sovint s'utilitzava el de «Polònia del Congrés» per tal de distingir-lo dels altres regnes de Polònia.

## Referències

* ↑ Zweig, Stefan; Beck, Knut; Puig i Soler, Tiana (trad.). Dietaris. Barcelona: Quaderns Crema, 2021, p. 196. ISBN 84-7727-649-8.
* ↑ López, Didac. «Trotski i la independència d'Ucraïna: una consigna de maig del 1939». Llibertat.cat, 22-03-2016. [Consulta: 3 juny 2022].
* ↑ Palmer, Alan. Metternich: Councillor of Europe (en anglès). 1997 reprint. Londres: Orion, 1972, p. 133-139s. ISBN 978-1-85799-868-9.
* ↑ Wandycz, Piotr Stefan. [978-0295953588 The lands of partitioned Poland, 1795–1918] (en anglès), 1974, p. 106.
* ↑ Kautsky, Karl «Finis Poloniae? (1896)». Die neue Zeit, 14 [Consulta: 3 juny 2022].
# Pedro de Villafranca

Pedro de Villafranca y Malagón (Alcolea de Calatrava, 1615 - Madrid, 1684) fou un pintor i gravador espanyol durant el barroc espanyol. De jove es traslladà a Madrid, i s'establí al taller de Vicente Carducho. En aquest moment conegué a Pedro Perret, de qui probablement aprengué l'art del gravat.

## Biografia

L'any 1634 es casà amb Francisca de Aranda Altamirano i a la mort d'aquesta cap a l'any 1640, es tornà a casar amb Sebastiana de Rojas, vídua d'un fill de Perret. A partir d'aquest moment, Villafranca entra a la vida artística de la cort. Establí relació amb els artistes del moment, i com apareix en diversa documentació fou marmessor de Juan de Arellano juntament amb Juan de Solís. Tingué relació també amb Antonio Arias entre altres artistes i es coneix que cap a 1660 realitza diferents feines, com ara el daurat de les reixes de la capella de Nostra Senyora d'Atocha per encàrrec reial, així com la restauració de la Sala de Batalles del Monestir d'El Escorial, realitzada el 1677 amb Claudio Coello per encàrrec de Juan Carreño de Miranda.
Va morir el 27 de juliol de 1684 i fou enterrat a la Parròquia de Sant Sebastià. Al seu testament (donat el 1680) declarà que Felip IV de Castella l'havia fet «el seu tallador de làmines» cap al 1654 -amb cent ducats de renda per any- que portava sense cobrar aproximadament des de 1659.

## Obra

Com a gravador realitzà obres de gran qualitat i destacà com a retratista, amb certa influència de Diego Velázquez. Algunes peces són el retrat de Fernando Ortiz Valdés inclòs a la seva obra Gratulación político cathólica (1644) o el de la reina Isabel de Borbó curosament estampat a la Pompa funeral editada l'any 1645, any de la seva mort. A banda de la seva extensa obra com a gravador, també destacà com a pintor tot i que la seva producció fou menor. Destacà un retrat de Felip IV realitzat l'any 1657 i on es pot observar certa influència de Velázquez, actualment dipositat pel Museo del Prado a la Biblioteca Museu Víctor Balaguer. Altres obres són una aparició de la Santíssima Trinitat a sant Agustí de las Agustinas Recoletas de Pamplona, inspirat en una obra d'Anton Van Dyck o les cinc pintures d'un retaule dedicat a Sant Andreu a la parroquial de Matabuena (Segovia) de 1652.

## Referències

* ↑ «Enciclopèdia Online Museo Nacional del Prado». [Consulta: 5 desembre 2013].
* ↑ Barrio Moya, José Luis. «Pedro de Villafranca y Malagón, pintor y grabador manchego del siglo XVII». Centro de Estudio de Castilla La Mancha. Arxivat de l'original el 3 de març 2016. [Consulta: 5 desembre 2013].
* ↑ Barrio Moya, José Luis. ««Pedro de Villafranca y Malagón, pintor y grabador manchego del siglo XVII»». Centro de Estudios Castilla La Mancha. Arxivat de l'original el 26 de febrer 2018. [Consulta: 5 desembre 2013].
* ↑ Collar de Cáceres, Fernando. «Un Retablo de Pedro de Villafranca». Centro de Estudios de Castilla La Mancha. Arxivat de l'original el 3 de març 2016. [Consulta: 5 desembre 2013].
# Boophis majori

Boophis majori és una espècie de granota de la família dels mantèl·lids endèmica de Madagascar.

## Referències

* Fordham et al (2006). Boophis majori. Llista Vermella de la UICN, Unió Internacional per a la Conservació de la Natura, 2006. Consultat el 4 gener 2008 (en anglès). (anglès)
# Spunge

Spunge (sovint escrit com [spunge]) és un grup de ska punk de Tewkesbury, Anglaterra. Durant bastants anys han estat en tur constantment, Spunge ha estat de tur o tocat juntament amb un gran nombre de bandes angleses amb un èxit moderat i també amb altres bandes americanes més famoses com Green Day, i amb el suport de Bowling for Soup en un tur pel Regne Unit; l'última de les quals va contribuir als cors de la cançó "Centerfold" de l'àlbum That Should Cover It!.

## Membres de la banda
### Membres actuals

* Alex Copeland (Vocal)
* Damon Robins (Guitarra solista)
* Chris Murphy (Baix)
* Jeremy King (Bateria)

### Membres passats

* Paul Gurney (Guitarra rítmica)
* Simon Bayliss (Baix)
* Martin Holt (Baix)

## Discografia
### EP's

* The Kicking Pigeons EP - Març, 1998

### Singles

* "Ego" - 19 de Juny, 2000
* "Kicking Pigeons 2001" - 12 de Febrer, 2001
* "Jump On Demand" - 3 de Juny, 2002
* "Roots" - 12 d'Augost, 2002
* "One More Go" - 21 de Març, 2005
* "Backstabber" - 14 de Gener, 2006, Només per descàrrega

### Àlbums

* Pedigree Chump - 1 de Març, 1999
* Room For Abuse - 9 d'Octubre, 2000
* The Story So Far - 26 d'Agost, 2002
* That Should Cover It! - 23 de Febrer, 2004
* Room For Abuse 2006 - 6 de Novembre, 2006
* Spunge - 12 de Novembre, 2007

### Videos

* Skankin 'N' Skulkin - 2001

### DVDs

* The High Life - 21 de Març, 2005

## Curiositats

* Spunge és l'única banda que se li ha doner permís per la família Marley family per canviar la lletra d'una cançó de Bob Marley, a la seva cover de "No Woman, No Cry" (pot ser trobada al seu segon àlbum, Room For Abuse). El permís va venir de Ziggy Marley, a qui li va agradar molt la nova versió quan la van tocar en directe per a ell.

## Referències

* http://www.kickingpigeons.freeuk.com/features/raq.html
* http://www.bbc.co.uk/herefordandworcester/music/2004/10/spunge.shtml

## Enllaços externs

* Spunge - Lloc web oficial
* Tabs de guitarra i baix de [spunge] (anglès)
# Psychoda dantilandensis

Psychoda dantilandensis és una espècie d'insecte dípter pertanyent a la família dels psicòdids que es troba a Sud-amèrica: el Brasil.

## Referències

* ↑ uBio (anglès)
* 1 2 Bravo, F, Cordeiro D, Chagas C., 2006. Two new species and new records of Psychoda (Latreille) (Diptera: Psychodidae: Psychodinae) from Brazil, with comments on supraspecific classification of the genus. Zootaxa. 1298:1-15.
* 1 2 Catalogue of Life (anglès)
* ↑ uBio (anglès)
* ↑ Danilo Cordeiro, Freddy Bravo i Claudio J. B. de Carvalho, 2011. Taxonomy of Brazilian Psychoda (Latreille, 1796) (Diptera, Psychodidae) with the description of thirteen new species. Zootaxa 3101: 1–37.
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Tuc deth Pòrt

El Tuc deth Pòrt, Travessani Septentrional o Tuc del Port de Caldes, és una muntanya que es troba en límit dels termes municipals de la Vall de Boí (Alta Ribagorça) i de Naut Aran (Vall d'Aran). Està situada en el límit del Parc Nacional d'Aigüestortes i Estany de Sant Maurici i la seva zona perifèrica.
El pic, de 2.783,0 metres, situat al sud del Port de Caldes i al nord del Coll de Travessani, s'alça en la carena que separa l'occidental Capçalera de Caldes de la Vall de Boí, de l'oriental Circ de Colomèrs de la vall de Valarties.

## Rutes

La ruta normal parteix del Coll de Travessani.

## Referències

* ↑ ICC - Institut Cartogràfic de Catalunya. Tuc deth Pòrt. [Consulta: 22/09/2013]

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)